HUP Pčelinjak

Njegoševa 10/1 , 10000 ZAGREB

Mob.: 098/1870-178

e-mail: predsjednik@pcelinjak.hr

OIB: 57314858379

Rn: HR 712484008 1135077745 RBA

www.pcelinjak.hr

**Izvješće Nadzornog odbora HUP Pčelinjak za 2022. god.**

Nadzorni odbor u sastavu:

* Slavica Belšak, predsjednik
* Marko Jozanović, član
* Goran Bjonda, član

sastao se dana 23.02.2023. s početkom u 18,00 sati u dvorani MO "Peščenica", Njegoševa 10/1 te u skladu sa Statutom i Poslovnikom o radu Nadzornog odbora, a prema ovlastima i djelokrugu rada izradio slijedeće izvješće koje podnosi Skupštini.

OPĆE IZVJEŠĆE

Konstatirali smo da se rad Udruge odvija prema zacrtanim planovima i zadacima UO.

U registru članova na dan 31.12.2022. utvrđen je 61 član s plaćenom članarinom za 2022.g.

Rad udruge je javan i transparentan, usmjeren na dobrobit svojih članova, drugih udruga, kao i građana Zagreba i drugih županija RH. Svi Zapisnici sa sastanaka UO kao i svi ostali dokumenti i izvješća dostupni su na internetskoj stranici HUP Pčelinjak kao i dosadašnjih godina.

Projekti

I u 2022. uspješno je odrađen projekt Gradska pčelarska služba 112 u Zagrebu i u slijedećim županijama Varaždinska, Međimurska, Vukovarsko - srijemska, Virovitičko - podravska, Primorsko - goranska, Istarska, Zadarska, Šibensko - kninska i Splitsko – dalmatinska pa čak i u Dubrovniku.

Kamion kupljen za HPS 112 s hidrauličnom platformom ne da služi samo za potrebe HPS 112 nego se uspije iznajmljivanjem i oprihodovati novac za potrebe Udruge. Čestitamo.

Ove godine INA je objavila natječaj za sufinanciranje ekoloških projekata putem Zelenog pojasa. Od ukupno 280 prijavljenih projekata naš projekt je ušao u 11 prihvaćenih projekata. Čestitamo.

HUP Pčelinjak ispred službe HPS-112 je postala dio obitelji u projektu Rezolucija Z koju predvodi Večernji list. Okoliš je bitan i pčelama i nama kao osobama. Pripadnici HPS-112 u ovoj akciji uključili su se u aktivnosti u Varaždinu, Velikoj Gorici, Bošnjacima kod Županje, na otoku Čiovu i u Šibeniku. Zahvaljujemo svim volonterima koji su odvojili svoje vrijeme za ovu hvale vrijednu akciju.

Ove godine 20. svibnja obilježen je i Svjetski dan pčele predavanjem o pčelama učenicima u OŠ Malešnica. Predavanje su održali Dražen Jerman i prof. dr. sc. Nikola Kezić s Agronomskog fakulteta.

HUP Pčelinjak je i ove godine prijavila na natječaj dva projekta u dva područja, obrazovanje zatvorenika i organizacija radnih aktivnosti zatvorenika. Posebno nam je zadovoljstvo što su obadva projekta prihvaćena. Kao i prijašnjih godina članovi na čelu s predsjednikom uspješno odrađuju ove projekte.

Internetska stranica Udruge svojim objavljenim člancima upoznaje svoje članove i ostale posjetioce stranice o aktualnostima u Udruzi i pčelarstvu. Čak se održalo i online predavanje Mag. ing. silv. Nine Vugrinec pod nazivom: Medonosne biljke sjeverozapadne Hrvatske.

FINANCIJSKO IZVJEŠĆE

Kontrolom poslovanja Udruge i financijskog izvješća utvrdili smo da Knjigovodstveni servis vodi knjigovodstvo točno, uredno i transparentno.

Utvrđeno je da je stanje novčanih sredstava 31.12.2022. godina bilo 88.174,00 kn. Na žiro računu 88.020,00 kn, a u blagajni 154,00 kn.

Pregledom blagajničkog poslovanja i usporedbom uplatnica i isplatnica s dnevnikom blagajne utvrdili smo da se blagajna vodi ažurno i točno.

NO je utvrdio da za svaku aktivnost i isplatu postoje pisane odluke UO priložene uz dokumentaciju.

Čestitamo predsjedniku gospodinu Draženu Jerman i ostalim članovima UO na uspješnom vođenju Udruge. Zahvaljujemo i ostalim članovima koji svesrdno pomažu djelovanju Udruge.

U Zagrebu, 23.02.2023.

Marko Jozanović, član NO Goran Bjonda, član NO Slavica Belšak, predsjednik NO